laion/Wikipedia-Exotic huggingface dataset:
צילום קירליאן

צילום קירליאן (וכן צילום קירליאני או קירילי) הוא שיטת צילום בה נמצא אובייקט במתח חשמלי גבוה בעודו מונח על לוח צילום. בשיטה זו, נוצר על לוח הצילום דימוי של העצם, וכן מעין הילה מסביב לעצם המצולם. שיטה זו קרויה על שמו של סמיון קירליאן, מגלה התופעה. בשנת 1939 גילה ברוסיה סמיון קירליאן את התופעה במקרה, בעת שעשה ניסויים במעבדתו. קירליאן גילה שאם מניחים על לוח צילום גוף החשוף לשדה חשמלי חזק, נוצרת על לוח הצילום תמונה של הגוף עם הילה סביבו. השיטה נוסתה על עלים, צמחים, מטבעות ואיברי גוף, וכל אלו הותירו תמונה עם הילה על לוח הצילום. מקור תופעה זו הוא בהתפרקות חשמלית של הגוף אל האוויר שמסביבו (התפרקות קורונה). אירוע מסוים (למשל פגיעת פוטון) גורם ליינון רגעי של האוויר. השדה החשמלי החזק שומר את האוויר מיונן, לא נותן לו לחזור למצבו הרגיל ואף מגביר את היינון, מה שגורם לאוויר להפוך למוליך. במצב כזה, אם הגוף מקוטב או טעון, הוא יכול להתפרק לאוויר. דבר דומה קורה גם בסלילי טסלה ובמחוללי ואן דה גראף. ההתפרקות החשמלית משפיעה על לוח הצילום, ובתמונה הנוצרת על הלוח נראית ההתפרקות כמו הילה של הגוף. הגילוי עצמו נעשה בשנת 1939, וחוקרים רבים רצו לבחון את תקפותה של השיטה ולמצוא לה שימושים. במהלך מחקר באוניברסיטת סטנפורד בארצות הברית, נמצא אפקט עלה הפנטום. באפקט זה צולם צילום קירליאן של עלה כאשר הוא שלם. התמונה נראתה כמצופה עם הילה. תמונה נוספת צולמה לאחר שנחתכה מהעלה חתיכה בגודל של שמינית, רבע וחצי ממנו, אך הצילום נשאר כמעט ללא שינוי, ובתמונה הופיעה הילה של עלה שלם. מחקרים שנעשו לאחר מכן בשנות ה-60 באוניברסיטת דרקסל לא הצליחו לשחזר את הממצאים הללו. ההסבר שניתן להופעת הילת העלה השלמה היה שכנראה הנחת העלה מעל משטח הזכוכית גרמה לחתכים מיקרוסקופיים במשטח הזכוכית, וצורתו השלמה נשמרה בו. משהוחלף המשטח, נעלמה ההילה השלמה. מחקרים אחרים הראו שההילה כפופה לשינויים בלחות העצם. למשל, לאחר ניגוב ידיים אינטנסיבי, לא הופיעה הילה בצילום של כף היד. בסוף שנות ה-70 חלה ירידה בהיקף המחקר של צילומי קירליאן. המאמינים ברעיונות העידן החדש אומרים, שסביב גופים חיים נמצאת הילה, המתארת את מצבם הנפשי, פיזי או רוחני. לדבריהם, אנשים במצב של מדיטציה, כמו גם תינוקות וילדים צעירים, מסוגלים לראות את ההילה הזו, ועל אף שהיכולת לראות את ההילה יורדת עם הגיל, ילדים אשר מתמידים בניסיונותיהם להבחין בה, שומרים לעיתים על יכולת זו. לעיתים משתמשים חלק מאנשי העידן החדש בשיטת צילום קירליאן על מנת להוכיח לכאורה את קיומה של ההילה הזו. לטענתם, ההילה המופיעה בתמונה שעל הצילום היא הילת האנרגיה שעליה מדברים אנשי העידן החדש. סימיון קירליאן בעצמו היה הראשון שאמר שהילה זו מוכיחה את קיומו של "כוח החיים" העוטף את כל היצורים החיים. לפיכך, החל מ-1985 החלה התעוררות מחודשת בתחום. רבים החלו לטעון כי מה שנראה בצילומים הוא למעשה אנרגיית החיים, המכונה בתרבויות שונות: צ'י, פראנה, קורונה, ושאר כינויים. ד"ר רמש צ'אוהן ושותפיו טענו שצילומי קירליאן הם צילומים של אנרגיית החיים, וטענו כי צילומים כאלו יכולים לעזור באבחון מוקדם של מחלת הסרטן. דודו כהן, ‏תכירו את האיש שמצלם הילות רוחניות, באתר ‏מאקו‏, 30 בינואר 2013 "צילום קירליאן", באתר The Skeptic's Dictionary (באנגלית)
ארנב לבן

ארנב לבן (באנגלית: White Rabbit) הוא סרט קולנוע, דרמה פסיכולוגית משנת 2013 בבימויו של טים מקאן ובכיכובם של ניק קראוזה, סם טראמל ובריט רוברטסון. התסריט לסרט נכתב על ידי אנתוני די פייטרו. הסרט עוסק בנער חולה נפש ובריון בית הספר התיכון, שחזיונותיו דוחקים בו לנקום. הסרט הופק על ידי רוברט יוקום (Burning Sky Films), שון סנגאני (SSS Entertainment) וג'קי לי מורגן. הסרט הוקרן בבכורה עולמית בפסטיבל הסרטים בציריך והוא מופץ בארצות הברית על ידי Breaking Glass Pictures. הרלון מקיי מתייסר בחזיונות מאז שאביו האלכוהוליסט הכריח אותו להרוג ארנב תמים בזמן ציד כילד. כעת, כשהרלון הוא נער מתבגר בתיכון, מחלת הנפש הלא-מאובחנת שלו מחמירה. הוא מתחיל לשמוע קולות, ואלה מעודדים אותו לבצע מעשים אלימים. כאשר ג'ולי, נערה צעירה מרדנית, עוברת לעיר ומתיידדת עם הרלון, דברים מוזרים מתחילים להופיע. כשהיא בוגדת בו, הגבול בין המציאות לדמיונו של הרלון מתחיל להיטשטש, והארנב יחד עם דמויות קומיקס דמיוניות אחרות לועגים לו לבצע פעולת נקמה אחת אחרונה. ניק קראוזה - הרלון מקיי סם טראמל - דארל מקיי בריט רוברטסון - ג'ולי ראיין לי - סטיב ג'וש וורן - דואן דניס ויליאמסון - אליס לורנס טרנר - הארווי בילי סלוטר - ד"ר קלייטון צילומי הסרט התרחשו באוגוסט 2012 בלואיזיאנה, ארצות הברית. הסרט צולם בשתי מצלמות דיגיטליות תוך 21 יום. פסקול הסרט הולחן על ידי ג'ון וינסנט מקולי, ויצא באופן דיגיטלי ב-20 בינואר 2015. הסרט הוקרן בבכורה ב-30 בספטמבר 2013 בפסטיבל הסרטים בציריך (אנ'). הוא יצא בקולנוע ובווידאו לפי דרישה בצפון אמריקה ב-13 בפברואר 2015. אתר האינטרנט הרשמי של ארנב לבן "ארנב לבן", במסד הנתונים הקולנועיים IMDb (באנגלית) "ארנב לבן", באתר נטפליקס "ארנב לבן", באתר AllMovie (באנגלית) "ארנב לבן", באתר Rotten Tomatoes (באנגלית) "ארנב לבן", באתר Metacritic (באנגלית) "ארנב לבן", במסד הנתונים הקולנועיים KinoPoisk (ברוסית) Siegemund-Broka, Austin. "Psychological Drama 'White Rabbit' Acquired by Breaking Glass for North America". Hollywood Reporter. 9 September 2014. נבדק ב-18 בנובמבר 2014. {{cite news}}: (עזרה) Celotto, Vittorio Zunino (30 בספטמבר 2013). "White Rabbit premiere at Zurich Film Festival". (photograph caption) Getty Images Europe via Zimbio.com. נבדק ב-22 בפברואר 2015. {{cite web}}: (עזרה) Harris, Brandon (10 באוקטובר 2013). "New Mexican Films Shine at the Zurich Film Festival". Filmmaker. אורכב מ-המקור ב-7 בספטמבר 2015. נבדק ב-20 בינואר 2016. {{cite news}}: (עזרה) "White Rabbit North American theatrical and VOD release". Broadway World. 6 בפברואר 2015. נבדק ב-22 בפברואר 2015. {{cite web}}: (עזרה) "Catalina Film Festival 2014 Awards". 28 בספטמבר 2014. נבדק ב-22 בפברואר 2015. {{cite news}}: (עזרה)
Yorkshire Water

יורקשייר ווטר (באנגלית: Yorkshire Water) היא חברת המים של מחוזות יורקשייר, לינקולנשייר ודרבישייר באנגליה. החברה הוקמה כחלק מחוק המים האנגלי שחוקק בשנת 1973 והיא אחת מעשר חברות מים אזוריות. משרדי החברה הראשים נמצאים בעיר ברדפורד, אנגליה והיא מעסיקה כ-2500 עובדים. יורקשייר ווטר הוקמה בשנת 1973 כחלק מחוק המים שחוקק על ידי ממשלתו של אדוארד הית' במטרה לייעל ולשפר את שירותי המים המקומיים ולחסוך כסף. בשנת 1989, הופרטו כל חברות המים באנגליה על מנת שיוכלו לקבל השקעות, לגייס כספים ולהגביר את התחרות. בחודש יוני 1996, נקנסה החברה בסכום של כ-40 מיליון פאונד על ידי הרגולטור האחראי על שירותי המים באנגליה (Ofwat). בשנת 1999, נרכשה יורקשייר ווטר על ידי חברת קלדה (Kelda), תמורת כ-3 מיליארד פאונד. בשנת 2007, ספגה החברה ביקורות רבות, לאחר שבזמן הסופה שהתרחשה, תחנות שאיבת המים שלה קרסו והציפו אלפיים בתים בקינגסווד וברנשולם. בשנת 2008, נרכשה החברה על ידי קרן השקעות הבנויה מחברות HSBC ו-Cititgroup. אתר האינטרנט הרשמי של Yorkshire Water Yorkshire Water, ברשת החברתית פייסבוק Yorkshire Water, ברשת החברתית אקס (טוויטר) חברות המים בבריטניה לא משלמות מס - אך מעניקות בונוסים לבכירים, אתר דה מרקר Yorkshire Water company history and facts | Numbers (באנגלית אמריקאית) Ofwat 'fines' Yorkshire Water pounds 40m, The Independent, ‏1996-06-03 (באנגלית) Bransholme Surface Water Pumping Station (2017) | Water Projects, ‏2017-10-01 (באנגלית אמריקאית) Citigroup and HSBC target Kelda for 3bn pound takeover, The Independent, ‏2007-11-23 (באנגלית) Yorkshire Water Services Limited completes £260m Class B bank and institutional debt refinancing, Centrus Financial, ‏2016-01-04 (באנגלית אמריקאית)
ויין אדם פורד

ויין אדם פורד (באנגלית: Wayne Adam Ford, נולד ב-3 בדצמבר 1961) הוא רוצח סדרתי אמריקאי. פורד נולד בפטלומה, קליפורניה. בן שני לאב אמריקאי ואמא גרמניה. כשפורד היה רק בן שנתיים, הוא נפל ממדרגה ונפגע בראשו. הוריו התגרשו כשהוא היה בן עשר, ואביו נישא לאישה אחרת. בנובמבר 1980, כשהוא היה בן שמונה עשרה, פורד נפגע על ידי נהג שיכור. הוא סבל מפגיעה בראשו, והחל לפתח הפרעות התנהגותיות, דבר שהוביל לאשפוזו מספר פעמים. מאוחר יותר, הוא אובחן כסובל מהפרעת אישיות גבולית. פורד נעצר מספר פעמים בחשד שהוא הכה זונות, התאכזר לבעלי חיים, וגם במקרה אחד של ניסיון לאונס. פורד נשר מהלימודים בבית הספר התיכון, ולאחר מכן התגייס לחיל הנחתים של ארצות הברית, שם הוא שרת במשך שש שנים, עד שהוא שוחרר ב-1985. פורד התחתן פעמיים, והתגרש פעמיים. מאשתו השנייה, נולד לו ילד בשם מקס. לאחר הגירושין מאשתו השנייה, החל פורד לצרוך שירותי זנות בתדירות גבוהה. ב-14 באוקטובר 1997, פורד רצח את הקורבן הראשון שלו. הייתה זאת אישה, שזהותה מעולם לא התגלתה, אם כי מעריכים כי במותה הגיל שלה היה בין 18 ל-25. במאי 1998, פורד רצח את טינה רנה גיבס, אישה מלאס וגאס שעסקה בזנות. בספטמבר 1998, רצח פורד אישה נוספת, לנט דייון וייט, בת 25. הקורבן הרביעי של פורד הייתה פטריסיה אן תמז, בת 29. על פי המשטרה, פורד שילם לה בעבור שירותי מין, ואז חנק אותה למוות. בנובמבר 1998, פורד הסגיר את עצמו למשטרה, והודה בארבעה מעשי רצח שהוא ביצע. ב-27 ביוני 2006, פורד הורשע בארבעה סעיפים של רצח, ובאוגוסט של אותה שנה נגזר עליו עונש מוות. Wayne Adam Ford Age, Wikipedia, Family, Height, Net Worth & Biography, Wiki Project, ‏2021-05-03 (באנגלית אמריקאית) Wayne Adam Ford, Criminal Minds Wiki (באנגלית) Jerry Brown, Murders of serial killer Wayne Adam Ford investigated on Evil Lives Here, Monsters and Critics, ‏2021-08-31 (באנגלית אמריקאית) Turner Entertainment, Turner Entertainment (באנגלית אמריקאית) Wayne Adam Ford, Academic
הבדיחה המצחיקה בעולם

הבדיחה המצחיקה בעולם (באנגלית: The Funniest Joke in the World) הוא מערכון פופולרי של מונטי פייתון מתוכנית הטלוויזיה "הקרקס המעופף". הוא הופיע לראשונה בפרק הראשון של הסדרה, ומאוחר יותר גם בסרט "ועכשיו למשהו שונה לגמרי". המערכון עוסק בבדיחה כה מצחיקה שהיא הורגת מצחוק את כל מי ששומע אותה. המערכון מסופר (כנהוג בסדרה) בצורת כתבה דוקומנטרית, כאשר חלק מאירועי הסיפור מוסברים על ידי קריין, וחלקם מוסברים על ידי כתב חדשות בשטח, המראיין דמויות שונות. במערכון המקורי, הבדיחה נכתבת בערך בשעה 11:00, על ידי ארנסט סקריבלר (Scribler, באנגלית: "משרטט"), מחבר בדיחות, אשר נהרג רגעים ספורים לאחר מכן. לאחר מותו, אימו נכנסת, מגלה אותו על הרצפה, קוראת את הבדיחה, ומתה אף היא. לאחר מכן, כתב חדשות מספר שהמשטרה סגרה את המתחם ובלש מהסקוטלנד יארד עומד להיכנס לבית ולנסות להוציא את הבדיחה. השוטר נעזר במוזיקה עגמומית המנוגנת ברקע ובקינתם של שאר השוטרים כדי להישאר רציני, אך זה לא מספיק כנגד הבדיחה, והשוטר מוצא את מותו. תוך זמן מה, הצבא הבריטי החל להראות עניין בפוטנציאל הבדיחה כנכס קרבי. במהלך החורף של שנת 1943, מתרגמים צבאיים עבדו על המרת הבדיחה לגרמנית, כדי שתשמש נגד הנאצים במלחמת העולם השנייה. למען ביטחונם, כל מתרגם עבד רק על מילה אחת (אחד המתרגמים, שנחשף לשתי מילים, אושפז לכמה שבועות), ובינואר של אותה השנה, הבדיחה הייתה מוכנה לשימוש כך שרק חיילי האויב יוכלו להבין אותה. ב-8 ביולי 1944 נעשה שימוש בבדיחה לראשונה נגד האויב בשדה הקרב ביערות ארדן. היחידה הבריטית, תחת אש מצד הגרמנים, מקריאה בקול את הבדיחה מפתק, ומתוך הסבך נופלים חיילי האויב ומתים (נאמר שהבדיחה הייתה חזקה פי 60,000 מהבדיחה שהייתה לבריטניה לפני המלחמה). כעת עובר המערכון לשבוי בריטי הנחקר על ידי קציני גסטאפו, במטרה לגלות את תוכן הבדיחה. השבוי נמלט על ידי כך שהוא נכנע ומספר לשוביו את הבדיחה, והם מתים לאחר מכן. בסתיו 1944, בפנמינדה, הגרמנים ניסו גם הם לפתח בדיחה. בדצמבר הבדיחה הייתה מוכנה ושודרה באנגלית לבריטים ברדיו, עם תוצאות מרשימות פחות. בשלב זה, זה כבר לא שינה, כי ב-1945 המלחמה הסתיימה. לאחר תום המלחמה, "לוחמת בדיחות" נאסרה בוועידת ז'נבה, והעותק האחרון של הבדיחה נקבר בברקשייר בשנת 1950 תחת המצבה "יד לבדיחה האלמונית" ("To the unknown joke"). הקהל לא נחשף לגרסה האנגלית המקורית של הבדיחה, אבל כן שומעים אותה נאמרת בגרמנית כמה פעמים במהלך המערכון, מה שהוביל לניסיונות לתרגם אותה על ידי מעריצים. למשך תקופה מסוימת, אם משתמש היה מנסה לתרגם את הבדיחה מגרמנית בגוגל תרגום, האתר היה מחזיר "שגיאה" כחלק מהבדיחה (אנ'). היו הרבה ניסיונות ותיאוריות לגבי משמעות הבדיחה, אבל המשמעות הגרמנית שלה היא ככל הנראה בין ג'יבריש לגרמנית משובשת מאוד (ייתכן שזה משום שהמתרגמים לא תקשרו זה עם זה ותרגמו מילים בנפרד). ניסוח הבדיחה בגרמנית הוא: "Wenn ist das Nunstück git und Slotermeyer? Ja! Beiherhund das Oder die Flipperwaldt gersput!" Translating Monty Python's Killer Joke
הוועידה הלאומית

הוועידה הלאומית או הקוֹנבֶנט (בצרפתית: Convention nationale) הייתה הפרלמנט בימי המהפכה הצרפתית שהחליף את האספה המכוננת הלאומית שכיהנה למשך שנתיים ואת האספה המחוקקת שכיהנה למשך שנה. הקונבנט הלאומי שנוצר בעקבות ההתקוממות הגדולה ב-10 באוגוסט 1792 שימש גם כממשל של רפובליקה תוך כדי הרחקת המלך מהשלטון. הקונבנט ישב כבית מחוקקים חד-ביתי בין 20 בספטמבר 1792 ל-26 באוקטובר 1795 (4 ברומר לשנת ד לפי לוח השנה שאימץ) הקונבט קם בעקבות צו האספה המחוקקת על השהייה זמנית של המלך לואי השישה עשר ועל כינוס הקונבנט לצורך חקיקת חוקה ללא מונרכיה. חידוש אחר היה הצו שלפיו חברי הקונבנט ייבחרו על ידי גברים תושבי צרפת מגיל 21 ומעלה, בעלי מגורים בצרפת למשך שנה ובעלי פרנסה. הקונבנט הלאומי היה איפוא הפרלמנט הצרפתי הראשון שנבחר לפי עקרון זכות הבחירה ללא הבדל מעמד חברתי. החל מאפריל 1793 עבר השלטון במדינה מידי הקונבנט לידי הוועד לשלום הציבור המצומצם. במשך 8 חודשים מסתיו 1793 ועד לאביב 1794 כשהוועד לשלום הציבור נשלט על ידי מקסימיליאן רובספייר ובני בריתו, התחולל השלב הרדיקלי והעקוב מדם של המהפכה הצרפתית, הידוע כשלטון הטרור. אחרי נפילתו של רובספייר, כיהן הקונבנט עוד שנה עד לכתיבת חוקה חדשה שפתחה את תקופת הדירקטורט. מדיה וקבצים בנושא הוועידה הלאומית בוויקישיתוף הוועידה הלאומית, באתר אנציקלופדיה בריטניקה (באנגלית) ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
This Mountain

"This Mountain" (בעברית: "ההר הזה") הוא סינגל שהוקלט על ידי הזמרת-יוצרת הקנדית-מרוקאית פאוזיה. את השיר הוציאה לאור ב-10 באוקטובר 2018 חברת התקליטים אטלנטיק רקורדס, כסינגל שלא מתוך אלבום אולפן. השיר נכתב והולחן על ידי פאוזיה. מילותיו עוסקות בקושי של האדם להתגבר על מכשולים בחייו. ה"הר" מסמל מהמורה בדרכו של האדם. לאחר שהצליח לטפס לפסגה, הוא עובר בדרך הסלולה והקלה של הירידה. הווידאו קליפ של השיר הועלה לעמוד היוטיוב הרשמי של פאוזיה ב-10 באוקטובר 2018 גם כן. לאורכו, מופיעה הזמרת בנוף קבוע של יער, הנמצא בפסגת ההר עליו טיפסה. בחלק מהסצנות היא שרה את מילות השיר כשהיא שוחה באגם. "This Mountain" פורסם גם בפלטפורמת הספוטיפיי, שם צבר כ-28 מיליון השמעות. סרטון השיר "This Mountain" באתר יוטיוב מידע על השיר "This Mountain" באתר iTunes מידע על השיר "This Mountain" באתר ספוטיפיי יוטיוב, Faouzia - This Mountain (Official Music Video), ‏10 באוקטובר 2018 ספוטיפיי, Faouzia - This Mountain (באנגלית)
ליגת הצדק (פירושונים)

האם התכוונתם ל... ליגת הצדק – קבוצת גיבורי-על בדיונית של DC קומיקס מאז 1960 ליגת הצדק (סדרת אנימציה) – סדרת טלוויזיה משנת 2001 ליגת הצדק/האוונג'רס – מיני סדרת קומיקס וקרוסאובר משנת 2003 ליגת הצדק - הדור הבא – סדרת טלוויזיה משנת 2010 ליגת הצדק האפל – קבוצת גיבורי-על בדיונית של DC קומיקס מאז 2011 ליגת הצדק: מלחמה – סרט משנת 2014 ליגת הצדק (סרט) – סרט קולנוע מהיקום הקולנועי של DC שיצא בשנת 2017 ליגת הצדק בפעולה – סדרת טלוויזיה משנת 2017 ליגת הצדק האפל: מלחמת אפוקליפס – סרט משנת 2020 ליגת הצדק: גרסת סניידר – סרט קולנוע משנת 2021
Born Without a Heart

"Born Without a Heart" (בעברית: "נולד ללא לב") הוא סינגל שהוקלט על ידי הזמרת-יוצרת הקנדית-מרוקאית פאוזיה. את השיר הוציאה לאור ב-28 במרץ 2019 חברת התקליטים אטלנטיק רקורדס. הוא נכלל כרצועה השישית והאחרונה במיני-אלבום הראשון של הזמרת, שכלל גרסאות מיוחדות לחלק משיריה, Stripped. השיר צבר כ-39 מיליון השמעות בפלטפורמת הספוטיפיי. השיר נכתב והולחן על ידי פאוזיה. האודיו הרשמי של "Born Without a Heart" פורסם בעמוד היוטיוב הרשמי של הזמרת ב-28 במרץ 2019. לאחר מכן היא פרסמה את גרסת ה-Stripped של השיר, לצד שני וידאו קליפים שונים. גרסה זו בוצעה בסגנון בלדה ווקאלית. בקליפ הראשון ביצעה פאוזיה את מילות השיר בבית עם אורות כתומים, צהובים ואדומים. לאורך כל הקליפ השני פאוזיה הייתה כלואה בכלוב זכוכית. כשהיא הגיעה לפזמון האחרון של "Born Without a Heart", נופץ כלוב הזכוכית והוצגו כמה סצנות מהקליפ של "This Mountain". ב-4 בספטמבר 2020 ביצעה פאוזיה את "Born Without a Heart", כחלק מקונצרט יומי של שירי Stripped. סרטון השיר "Born Without a Heart" באתר יוטיוב מידע על השיר "Born Without a Heart" באתר iTunes מידע על השיר "Born Without a Heart" באתר ספוטיפיי ספוטיפיי, Faouzia - Born Without A Heart (באנגלית) יוטיוב, Faouzia - Born Without A Heart (Audio), ‏28 במרץ 2019 יוטיוב, Faouzia - Born Without a Heart (Stripped) יוטיוב, Faouzia - Born Without a Heart (Visual) יוטיוב, Faouzia - Born Without A Heart (from Stripped: Live in Concert), ‏4 בספטמבר 2020
יעקב סלומון (עורך דין)

יעקב סלומון (1905 – 16 בינואר 1980) היה עורך דין שפעל בארץ ישראל בתקופת המנדט ובהמשך במדינת ישראל, ממקימי משרד עורכי הדין "יעקב סלומון, ליפשיץ ושות'". יעקב סלומון נולד בירושלים, בן לחיים סלומון ונכד ליואל משה סלומון. למד בבית הספר תחכמוני. למד משפטים בליברפול שבאנגליה והוסמך ב-1928 כבאריסטר. שב לירושלים והצטרף למשרד ש. הורוביץ ושות'. ב-1930 פתח שלוחה של המשרד בחיפה, שהפכה למשרד "יעקב סלומון, ליפשיץ ושות'". היה בא כוחן של משפחת רוטשילד וחברת פיק"א. בשליחותם יצא לסוריה כדי רכוש קרקעות ברמת הגולן, נעצר שם והואשם בריגול, וישב בכלא במשך שלושה חודשים, עד לשחרורו באמצעות שוחד. עמד בראש יחידת הקשר לממשל הבריטי בחיפה שבראשות יו צ'ארלס סטוקוול, שימש כיועצו של דוד בן-גוריון בחיפה והיה חבר ועדת המצב בעיר. שימש יועץ משפטי לראשי עיריית בתקופת המנדט. יחד עם שותפו, עו"ד נפתלי ליפשיץ, והמפקד הצבאי משה כרמל חתם בשם "ההגנה" על הסכם הכניעה של ערביי חיפה בערב פסח תש"ח. סלומון היה עורך דין בולט, ובין השאר ייצג את כלואי ההגנה בימי "השבת השחורה", את הנאשמים בפרשת סילבסטר, את ראש הש"י איסר בארי, את ראש אמ"ן בנימין גיבלי ("הקצין הבכיר") בפרשת "העסק הביש", את הפיזיקאי שנאשם בריגול קורט סיטה, את יששכר שדמי בפרשת טבח כפר קאסם ועוד. בתחילת 1948 היה חבר במועצה המשפטית של המוסדות הלאומיים, שתפקידה היה לגבש את מערכת המשפט שתקום לאחר הקמת המדינה. במסגרת זו היה יושב ראש ועדת חוקי הים והאוויר וחבר בוועדת החוק המסחרי ובוועדת חוק הקרקעות. בשנת 1955 היה חבר בוועדת רטנר - ועדת חקירה בראשות יוחנן רטנר שבה השתתף גם דניאל אוסטר, שבדקה האם יש לבטל את הממשל הצבאי על ערביי ישראל והחליטה כי אין מנוס מהמשך הממשל הצבאי. נמנה עם מייסדי החבל הימי לישראל, בית הספר הימי בחיפה, המוזיאון הימי הלאומי, הפנימייה הצבאית לפיקוד בחיפה והמועצה הלאומית למניעת תאונות. בשנת 1967 נרתם לשיקום בית הכנסת החורבה שבמרכז הרובע היהודי בעיר העתיקה בירושלים, ובהמשך הצליח לעניין את לואי קאהן מפילדלפיה, שנחשב לגדול האדריכלים היהודיים בעולם דאז, לסייע בתכנון המבנה החדש וסביבתו. היה יושב ראש הדירקטוריון של חברת תעשיות אלקטרוכימיות עם הקמתה. היה נשוי עד לפטירתו לשרה, שנמנתה עם מייסדי בית הספר חוגים, ולהם שתי בנות. נפטר ב-16 בינואר 1980 ונקבר בבית הקברות חוף הכרמל. בשנת 1980, לאחר מותו, יצא לאור ספרו האוטוביוגרפי "בדרכי שלי". על שמו נקרא רחוב בשכונת נווה שאנן, חיפה. יעקב סלומון, בדרכי שלי, הוצאת עידנים, 1980 'החבל הימי לישראל בפעולותיו'. תל אביב, תש"ו. עותק סרוק באתר שפת הים – ים וספנות בעיתוני ההשכלה, התחייה והיישוב. מאיר הראובני, פרקליט שהיה איכפת לו, מעריב, 17 בינואר 1980 ראובן בן-צבי, האיש שהציע לאלון "לשוב לחוף כנרת", מעריב, 16 בינואר 1976 שרה אוסצקי-לזר, הממשל הצבאי כמנגנון שליטה באזרחים הערבים – 1948-1958, המזרח החדש מ"ג, 2002; אמנון לין, בטרם סערה, עמ' 124-125. החבל הימי לישראל בפעולותיו, תש"ו, עמ' 8. משפחה מוכנה לתרום לשיקום "החורבה", מעריב, 26 ביולי 1967 מאיר הראובני, פרקליט שהיה איכפת לו, מעריב, 17 בינואר 1980; יעקב סלומון באתר חברה קדישא חיפה
יעקב סלומון

האם התכוונתם ל... יעקב סלומון (איש ההגנה) – איש ההגנה והפלמ"ח יעקב סלומון (עורך דין) – מבכירי הפרקליטים בישראל יעקב משה סלומון – ראש ישיבה ואיש ציבור דתי לאומי, לשעבר מנכ"ל משרד הדתות יעקב סלומון (פרופסור) – פרופסור למתמטיקה וראש מכון איינשטיין למתמטיקה
פארוק

פארוק (בערבית: فاروق) הוא שם פרטי ושם משפחה בעולם הערבי והמוסלמי. האם התכוונתם ל... פארוק, מלך מצרים – מלך בשנים 1936 - 1952 דודו פארוק – שם הבמה של הראפר הישראלי אורי קומאי אל-אמיר פארוק – אוניית מלחמה מצרית שטובעה על ידי חיל הים הישראלי במלחמת העצמאות פארוק, דמות בסרט אלכס חולה אהבה, שמגולמת על ידי השחקן יוסף שילוח
Moth to a Flame

Moth to a Flame הוא סינגל של להקת התקליטנים השוודית Swedish House Mafia והזמר-יוצר הקנדי דה ויקנד. השיר התפרסם ב-22 באוקטובר 2021 דרך ריפבליק רקורדס, כסינגל השלישי מתוך אלבום הבכורה Paradise Again, של Swedish House Mafia. שמועות לגבי שיתוף פעולה פוטנציאלי בין Swedish House Mafia לדה ויקנד החלו להופיע כאשר הקבוצה חתמה עם המנהל של דה ויקנד "סאל", באפריל 2021. מאוחר יותר, במהלך פרק של תוכנית הרדיו של דה ויקנד, "Memento Mori", הוא אמר ש"השוודים נחתו בלוס אנג'לס". לאחר מכן נחשף קטע מהשיר במהלך הופעה של Swedish House Mafia בטקס פרסי הווידאו קליפים של MTV לשנת 2021 שנערך בספטמבר. ב-19 באוקטובר, הקבוצה והזמר חשפו חלק נוסף מהשיר ולאחר מכן הודיעו שהוא יתפרסם ב-22 באוקטובר. ב-3 בינואר 2022 הוציאו Swedish House Mafia גרסה מוארכת של השיר. השיר זכה לשבחים נרחבים. סטאר בונבנק ממגזין בילבורד אף השווה את השיר אל הלהיט של דה ויקנד משנת 2019 "Blinding Lights". הקליפ לשיר יצא ב-22 באוקטובר 2021 לצד יציאת הסינגל והוא בוים על ידי אלכסנדר וסלי. מידע על היצירה "Moth to a Flame" באתר מיוזיק בריינז מידע על הסינגל "Moth to a Flame" באתר מיוזיק בריינז מידע על היצירה "Moth to a Flame" באתר Discogs סרטון השיר "Moth to a Flame" באתר יוטיוב מידע על השיר "Moth to a Flame" באתר ספוטיפיי Moth to a Flame, בביצוע Moth to a Flame (Trailer), סרטון באתר יוטיוב Moth to a Flame, בביצוע Moth to a Flame (Lyric video), סרטון באתר יוטיוב Griffiths, George (24 באוקטובר 2021). "Adele set for second week at Number 1 with Easy On Me". Official Charts Company. נבדק ב-24 באוקטובר 2021. The slick synth-pop number {{cite web}}: (עזרה) "The Weeknd & Swedish House Mafia Join Forces on New Single 'Moth To A Flame': Listen". 21 באוקטובר 2021. נבדק ב-21 באוקטובר 2021. {{cite web}}: (עזרה)
One Right Now

One Right Now הוא סינגל של הראפר והזמר האמריקאי פוסט מאלון ושל הזמר והיוצר הקנדי דה ויקנד. הוא הופץ על ידי חברת התקליטים ריפבליק רקורדס ב-5 בנובמבר 2021. ב-2 בנובמבר 2021, פרסמו דה ויקנד ופוסט מאלון קטע באורך 7 שניות מהשיר שכותרתו "PM&TW-ORN-Update.5.nonhyped.w1.mp3" בחשבונות האינסטגרם שלהם. הפוסט זכה למעל 150,000 לייקים תוך שעה בלבד. אמנם בתחילה לא היה ידוע מה עומד להיות שם השיר, המנהל של מאלון, דרה לונדון, חשף כי שיתוף הפעולה ייקרא "One Right Now". הסינגל הוא הסינגל הראשון שבו האמנים משתפים פעולה. הקליפ של "One Right Now" יצא לאור ב-15 בנובמבר 2021. בסרטון, פוסט מאלון ודה ויקנד מנהלים קרב יריות עם הצוותים שלהם, ומסיימים בכך שהם יורים זה בזה בו זמנית. מידע על היצירה "One Right Now" באתר מיוזיק בריינז מידע על הסינגל "One Right Now" באתר מיוזיק בריינז מידע על היצירה "One Right Now" באתר Discogs מילות השיר "One Right Now" באתר Genius סרטון השיר "One Right Now" באתר יוטיוב
יאקובלב (פירושונים)

האם התכוונתם ל... יאקובלב – חברת אווירונאוטיקה רוסית אישים: אלכסנדר יאקובלב – מהנדס אווירונאוטיקה רוסי אלכסנדר נ. יאקובלב – פוליטיקאי רוסי ולדימיר יאקובלב – מדיני רוסי יורי יאקובלב – שחקן תיאטרון וקולנוע רוסי סרגיי יאקובלב – מדינאי רוסי פוסטניק יאקובלב – שני אדריכלים רוסים
הנס פרדריק בליכפלדט

הנס פרדריק בליכפלדט (בדנית: Hans Frederik Blichfeldt;‏ 9 בינואר 1873 – 16 בנובמבר 1945, פאלו אלטו) היה מתמטיקאי אמריקאי ממוצא דני שמתמחה בתורת החבורות וחקר תבנית ריבועית. בליכפלדט נולד בעיירה קטנה בדנמרק. בשנת 1881 המשפחה עברה לקופנהגן. בשנת 1888 הוא התקבל לאוניברסיטת קופנהגן, אך משפחתו לא יכלה לעמוד בתשלומי לימודים. בעקבות כך בליכפלדט עבר לארצות הברית ועבד מספר שנים בעבודות מזדמנות. בשנת 1894 הוא התקבל לאוניברסיטת סטנפורד שאז לא דרשה תשלום עבור הלימודים. הוא סיים לימודים בשנת 1896 וכעבר שנה קיבל תואר שני. בעזרת מלגת לימודים שהוא קיבל מהאוניברסיטה, בליכפלדט נסע לאירופה ובשנת 1898 סיים עבודת דוקטורט באוניברסיטת לייפציג בהדרכת סופוס לי. בליכפלדט חזר לסטנפורד ובשנת 1913 מונה לפרופסור. בשנת 1927 הוא קודם לראש קתדרה ונהל אותה עד לפרישה בשנת 1938. בשנת 1912 הוא היה סגן נשיא של האגודה האמריקאית למתמטיקה. העבודה הראשונה של בליכפלדט פורסמה עוד בשנת 1896. בהמשך הוא חקר את תחום תורת החבורות. בשנת 1914 הוא פרסם מחקר בו הזכיר את משפט בליכפלדט. בהמשך הוא פרסם עבודות הקשורות לקבוע הרמיט. מדיה וקבצים בנושא הנס פרדריק בליכפלדט בוויקישיתוף הנס פרדריק בליכפלדט, באתר פרויקט הגנאלוגיה במתמטיקה הנס פרדריק בליכפלדט, באתר MacTutor (באנגלית) הנס פרדריק בליכפלדט, באתר "Find a Grave" (באנגלית)
ז'וז'ה רובוז

ז'וז'ה רובוז (במקור רוט, בהונגרית: Roboz Zsuzsa; בודפשט, 15 באוגוסט 1939 [או 1934?] – לונדון, 11 ביוני 2012) הייתה ציירת יהודייה-הונגרייה-אנגלייה. ז'וז'ה רובוז נולדה במשפחה יהודית. אביה, במאי התיאטרון אימרה רובוז, ניספה בבודפשט כקורבן השואה. עוד בצעירותה עזבה ז'וז'ה רובוז את הונגריה, כבר ב-1947 והגיעה לבריטניה. מאז חייתה בחו"ל. היא גדלה אצל לאיוש פלדש, מנהל הסניף ההונגרי של אולפן הסרטים סרטי פרמאונט, שנשא לאישה את אחות אביה, אילונה רובוז. בשנת 1954 סיימה רובוז את לימודיה באקדמיה המלכותית לאמנויות (London Royal Academy of Art School). במשך השנתיים לאחר מכן הייתה תלמידתו של המאסטר פייטרו אניגוני בפירנצה. בשנת 1957 הוענק לה פרס האקדמיה המלכותית לאמנויות. תערוכת היחיד הראשונה שלה נפתחה ב-1960 בלונדון. בלטו הפורטרטים והציורים שלה בסגנון ריאליסטי המתארים שחקנים, רקדני בלט ומוזיקאים. חלק מיצירותיה נשמרות במוזיאון לאמנות יפה (בודפשט). בשנת 1991, לזכר אביו, ייסדה את "פרס הזיכרון לאמנות אימרה רובוז" בתיאטרון הקומדיה של בודפשט. הפרס הוענק לראשונה לאישטוואן הורבאי, ולאחר מכן לשחקנים מצטיינים רבים ולבמאים מובילים. היו לה כמה תערוכות יחיד בלונדון 1962, 1968: פריז 1980: בריסל 1982: בוסטון 1985: בודפשט, תיאטרון ארקל 1988: בודפשט, גלריה ויגדו 1989: ניו יורק רובוז הציגה בתערוכה השנייה של אמנים הונגרים שהתגוררו בחו"ל (היכל האמנות (בודפשט), 1982), שנערכה בשם "כבוד למולדת". Gajdó Tamás. "„Portréi a művészetet és az igazságot szolgálják"". Terasz.hu. גרגיי דיולאי. "ז'וז'ה רובוז-ציירת". Artportal. "לזכרה של ז'וז'ה רובוז". Szinhaz.hu. 2012-07-29. "Roboz Zsuzsa". Magyar Életrajzi Index. Gajdó Tamás. "„Portréi a művészetet és az igazságot szolgálják"". Terasz.hu.